એ સિવાય ગટરની પાસેનો રસ્તાને ભાગ તૂટેલી અવસ્થામાં છે જેના લીધે ગટરનું ઢાંકણું તૂટવાની શક્યતાએ છે. આવા રસ્તા પર કોઈ પણ સ્વસ્થ વ્યક્તિ પડી શકે છે તો શારીરિકરૂપે અક્ષમ કે વૃદ્વ વ્યક્તિ અહીં પડી જઈ ઈજાગ્રસ્ત થઈ શકે છે એની નોંધ લેવી ખૂબ જરૂરી છે. અહીં રસ્તા પર ગાય બેસવાથી જે ગંદકી થાય છે એના કારણે રોડ ભીનો અને ચીકણો થઈ ગયો હોય છે જેના લીધે મોટરસાઇકલવાળા તથા ચાલતા લોકોને પણ પોતાનો જીવ જોખમમાં નાખી રસ્તા પર ચાલવું પડે છે. આના લીધે રોડ પર ટ્રાફિકની સમસ્યા સહન કરવી પડતી હોય છે આ બાબત એક સ્થાનિક રહેવાસીએ મિડ-ડે LOCALને જણાવ્યું હતું કે ‘અહીં ગાયવાળી બે ગાય લઈને રોજ બેસે છે. જો એને ધ્યાનમાં ન પણ લેવામાં આવે તો પણ તેના ગયા પછી પણ એનો ગંદવાડ પડ્યો હોય છે અને આ ગટરનો આજુબાજુનો ભાગ તૂટી રહ્યો છે. આવી પરિસ્થિતિમાં લોકોએ ચાલવું ક્યાંથી?’